**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2012,

**ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení zákona č. 140/2008 Z. z., zákona č. 461/2008 Z. z., zákona č. 540/2008 Z. z., zákona č. 170/2009 Z. z., zákona č. 67/2010 Z. z., zákona č. 132/2010 Z. z.,  zákona č. 136/2010 Z. z., zákona č. 172/2011 Z.z., zákona č. 470/2011 Z. z. a zákona č. 306/2012 Z. z. sa mení takto:

§ 19 ods. 9 písm. m) znie:

*„m) zabezpečiť na umelom kúpalisku miestnosť na poskytovanie prvej pomoci a na jej prevádzku; na viditeľných miestach vyvesiť pokyny na poskytovanie prvej pomoci a zabezpečiť dostatočný počet plavčíkov na poskytovanie prvej pomoci, a zároveň zabezpečiť dohľad vykonávaný plavčíkmi, tak aby na najviac dva neplavecké bazény do hĺbky vody 1,3 metra dohliadal aspoň jeden plavčík a na plavecký bazén dohliadali minimálne dvaja plavčíci neustále počas celej otváracej doby poskytovania služieb kúpania a plávania,“.*

**Čl. II**

Tento zákon nadobúda účinnosť 1. marca 2013